RÅDETS FORORDNING (EF) Nr. 2466/96 af 17. december 1996 om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

I artikel 6, stk. 2, i forordning (EØF) nr. 3508/92 (3) er det fastsat, at ansøgningen om arealstøtte skal indgives i løbet af årets første kvartal; Kommissionen kan dog give en medlemsstat tilladelse til, at den fastsætter en dato for indgivelse af ansøgningerne om arealstøtte mellem den 1. april og de datoer, der er nævnt i artikel 10, 11 og 12 i Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (4); erfaringerne viser, at det bør være medlemsstaternes eget ansvar at fastsætte fristerne uden godkendelse fra Kommissionen, idet der tages hensyn til, hvor lang tid der kræves, for at alle oplysninger kan foreligge med henblik på en korrekt administrativ og finansiel forvaltning af støtten og for kontrollens gennemførelse;

i artikel 13, stk. 1, i forordning (EØF) nr. 3508/92 er det fastsat, at alle elementerne i det integrerede system skal være anvendelige fra senest den 1. januar 1996; erfaringerne, navnlig i forbindelse med etableringen af det alfanumeriske system til identifikation af marker og i forbindelse med oprettelsen af databaserne, viser, at fristen bør forlænges med et år;

da der er omfattende investeringer forbundet med den endelige indførelse af det integrerede system, bør det fastsættes, at den periode, hvor Fællesskabet kan deltage i finansieringen, forlænges med et år -

UDSTEDT FØLGENDE FORORDNING:

Artikel 1

I forordning (EØF) nr. 3508/92 foretages følgende ændringer:

1) Artikel 6, stk. 2, affattes således:

»2. Ansøgningen om arealstøtte skal være indgivet på en dato, som medlemsstaten fastsætter, og som ikke kan ligge senere end de datoer, der er nævnt i artikel 10, 11 og 12 i forordning (EØF) nr. 1765/92.

I alle tilfælde fastsættes datoen navnlig under hensyn til, hvor lang tid der kræves, for at alle data kan foreligge med henblik på en korrekt administrativ og finansiel forvaltning af støtten og for kontrollens gennemførelse efter artikel 8.«

2) Artikel 10, stk. 2, ændres således:

a) Første afsnit affattes således:

»EF-medfinansieringen gælder i en periode på fem år fra 1992 inden for de bevillinger, der afsættes hertil.«

b) Tredje afsnit affattes således:

»Det samlede beløb fordeles mellem medlemsstaterne efter følgende procenter:

- for 1995:>TABELPOSITION>

- for 1996:

>TABELPOSITION>

- 1997:

>TABELPOSITION>

c) I fjerde afsnit tilføjes følgende:

»De bevillinger, som ikke er blevet anvendt, kan dog på betingelserne i denne forordning fordeles blandt de medlemsstater, der ansøger derom.«

3) Artikel 13, stk. 1, litra b), affattes således:

»b) for de andre elementer, der er nævnt i artikel 2, senest fra den

- 1. januar 1998, for så vidt angår Østrig, Finland og Sverige, og

- 1. januar 1997, for så vidt angår de andre medlemsstater.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Artikel 1, punkt 2), anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1996.

På Rådets vegne

I. YATES

Formand

(1) EFT nr. C 176 af 19. 6. 1996, s. 13.

(2) Udtalelse afgivet den 13. december 1996 (endnu ikke offentliggjort i Tidende).

(3) EFT nr. L 355 af 5. 12. 1992, s. 1. Forordningen er senest ændret ved forordning (EF) nr. 1577/96 (EFT nr. L 206 af 16. 8. 1996, s. 4).

(4) EFT nr. L 181 af 1. 7. 1992, s. 12. Forordningen er senest ændret ved forordning (EØF) nr. 1575/96 (EFT nr. L 206 af 16. 8. 1996, s. 1).